ರಾಮ ಜನ್ಮಭೂಮಿಯಾಯ್ತು....ಇನ್ಮುಂದೆ ಕೃಷ್ಣ ಜನ್ಮಭೂಮಿ ಹೋರಾಟ ಮಥುರಾ ವಿಮೋಚನೆಗೆ ಹೋರಾಟ ಶುರು ಇವರಿಂದ ಪ್ರಕಟಿಸಲಾಗಿದೆ News Alert ಮಥುರಾ : ಅತ್ತ ಆಯೋಧ್ಯೆಯಲ್ಲಿ ರಾಮಮಂದಿರ ನಿರ್ಮಾಣಕ್ಕೆ ಅಡಿಗಲ್ಲು ಹಾಕುತ್ತಿದ್ದಂತೆ, ಕರ್ನಾಟಕದಲ್ಲಿ ಮಾತನಾಡಿದ್ದ ಸಚಿವ ಈಶ್ವರಪ್ಪ, ನಮ್ಮ ಮುಂದಿನ ಗುರಿ ಮಥುರಾ ಮತ್ತು ಕಾಶಿ ಅಂದಿದ್ದರು. ಅಲ್ಲಿರುವ ಮಸೀದಿಗಳನ್ನು ಕೆಡವಿ ಹಾಕಬೇಕು ಎಂದು ಅವರು ಕರೆ ಕೊಟ್ಟಿದ್ದರು. ಆದರೆ ಮಥುರಾ ವಿಮೋಚನೆ ಕಾರ್ಯ ಈಗಾಗಲೇ ಪ್ರಾರಂಭಗೊಂಡಿದೆ.ಮಥುರಾ ನಮ್ಮ ಮುಂದಿನ ಕಾರ್ಯಾಚರಣೆ ಎಂದು ವಿ.ಎಚ್.ಪಿ ಸಾಕಷ್ಟು ವರ್ಷಗಳ ಹಿಂದೆ ಹೇಳಿದಂತೆ ಇದೀಗ ಶ್ರೀಕೃಷ್ಣಜನ್ಮಭೂಮಿ ನಿರ್ಮಾಣ್ ನ್ಯಾಸ್ ಎಂಬ ಟ್ರಸ್ಟ್ ರಚನೆಯಾಗಿದೆ. 14 ರಾಜ್ಯಗಳ 80 ಧಾರ್ಮಿಕ ಗುರುಗಳು, ಸಾಧುಗಳನ್ನು ಇದು ಒಳಗೊಂಡಿದೆ. ಮಥುರಾದಲ್ಲಿ ಮಸೀದಿ ನಿರ್ಮಾಣಕ್ಕೆ ಮೂಲ ದೇವಾಲಯವನ್ನು ನೆಲಸಮ ಮಾಡಲಾಗಿದೆ.ಪ್ರಸ್ತುತ ಅಲ್ಲಿ ಶಾಹಿ ಈದ್ಗಾ ಮಸೀದಿ ವಿವಾದ ನಡೆಯುತ್ತಿದೆ. ಕೃಷ್ಣ ದೇವಾಲಯಕ್ಕೆ ಹೊಂದಿಕೊಂಡು ಈ ಮಸೀದಿ ಇದೆ. ಆದರೆ ವಾಸ್ತವವಾಗಿ ಶಾಹಿ ಈದ್ಗಾ ಮಸೀದಿ ನಿರ್ಮಾಣಕ್ಕಾಗಿ ಔರಂಗಜೇಬ್ ಮೂಲ ಕೃಷ್ಣದೇವಾಲಯವನ್ನು ನಾಶ ಮಾಡಿದ್ದಾನೆ ಅನ್ನುವುದು ಈಗಿರುವ ದೂರು. ಆದರೆ ಸ್ವಾತಂತ್ರ್ಯ ಪೂರ್ವದ ಎಲ್ಲಾ ವಿವಾದಗಳನ್ನು ಕೆದಕಲು ಹೋಗುವುದು ಸರಿಯೇ ಅನ್ನುವುದು ಈಗಿರುವ ಪ್ರಶ್ನೆ. ಪುರಾಣ ಪುರುಷರ ಸ್ಥಳಗಳ ಮೇಲೆ ನಡೆದ ದಾಳಿಗೆ ಸಾಕ್ಷಿಯಂತಿರುವ ಇವುಗಳನ್ನು ಮರು ವಶಪಡಿಸಿಕೊಳ್ಳುವುದು ಸರಿಯೇ ಅನ್ನುವ ವಾದವೂ ಇದೆ.